মঙ্গলবার সন্ধ্যা পর্যন্ত জেলা পরিষদের সভাধিপতি কে হচ্ছেন, তা নিয়ে শাসকদলের নেতা-কর্মীদের মধ্যে জল্পনার পারদ ক্রমশ চড়তে থাকে। দলের নির্দেশে পুরুলিয়া শহরের ইন্ডোর স্টেডিয়াম সংলগ্ন একটি হস্টেলে দলের জেলা পরিষদের সদস্যেরা চলে এসেছিলেন। কখন সভাধিপতি ও সহ-সভাধিপতির নাম লেখা খাম নিয়ে রাজ্যসভার সদস্য শান্তুনু সেন আসেন, সেই অপেক্ষা করতে থাকেন তাঁরা। রাতে তিনি আসেন। ছিলেন জেলা সভাপতি শান্তিরাম মাহাতো-সহ নেতৃত্ব।